Křesćan Černik

Křesćan Černik ( Christian Tschernick; * 29. januara 1877 w Trjebinje, † 12. septembra 1934 w Grodku) bě serbski ratar a ludowy herc.

Narodźi so jako syn Trjebinskeho žiwnosćerja a dźěłaše jako małoratar a wikowar z wuhlom w Slepom. Černik hraješe jako Slepjanski ludowy herc na třitrunatych małych serbskich husličkach. Ze skupinu ludowych hercow wustupowaše na serbskich zjězdach, za rozhłós w Lipsku a Berlinje kaž tež na zajězdach Serbow do wukraja, kaž na přikład do Prahi a Mladeje Boleslavy. 

W dwacetych lětach běše městopředsyda Slepjanskeho serbskeho towarstwa Swěrnosć.

 Literatura 
 Nekrolog. W Serbskich Nowinach čo. 216/1934, dnja 15. septembra

 Žórło 

Kategorija:Muž
Kategorija:Serb
Kategorija:Rodź. 1877
Kategorija:Zemr. 1934
Kategorija:Wosoba (Trjebin)
Kategorija:Wosoba (Slepo)
Kategorija:Serbska hudźba